Dansere
Store norske leksikon,Religion og filosofi,Religioner og livssyn,Kristendom,Kristne trossamfunn
Dansere var en svermerisk religiøs bevegelse. Den er kjent fra middelalderen, fra 700-tallet og opp til 1500-tallet. Bevegelsen er særlig kjent fra Nederlandene og Rhindalen.
Danserne bestod av flokker av ofte halvnakne menn og kvinner som dro dansende gjennom landene. De trodde at de på den måten kunne kvitte seg med krampeanfall og farlige sykdommer, for eksempel meldrøye-forgiftning. Det var nettopp en slik forgiftning som i 1374 førte til den største tilstrømningen til bevegelsen, da 10 000 pilegrimer dro på vei til Aachen. Geistligheten betraktet danserne som besatte av djevelen, men allmuen viste dem ofte stor ærefrykt. Les mer i Store norske leksikon religion kristendom